  Виталий Пронин 28-тӥ феврале 80 аресъем юбилейзэ пусъёз биология наукаосъя доктор, Удмурт Элькунлэн Кун премиезлэн 3 пол лауреатэз Виктор Туганаев. В. Туганаев Виктор Васильевич Алнаш черкогуртын огшоры колхозникъёслэн семьяязы будэмын но кыдамын, Казаньысь кун университетэз йылпумъямын. Со 37 аресказ ик наукая доктор луэмын. Али солэн оглом 400-лэсь ятыр научной ужъёсыз. Соос удмурт, англи, немец кылъёсы берыктэмын. Пӧртэм будосъёсты, лулосъёсты эскериз, соосын калыкез тодматӥз пӧртэм энциклопедиос, бичетъёс пыр. Оглом 20-лэсь ятыр книгаосыз. Со кичӧлтэмен кылдӥз Удмуртилэн Горд книгаез. Нош тӥ ма сярысь юасалды дано тодосчилэсь? Самой тунсыко юан сётэм муртлы Виктор Туганаев автографеныз книгазэ кузьмалоз. Юанъёстэс келялэ «Удмурт дуннелэн» электрон почтаяз udmdunne@yandex.ru, соцсетьёсмы пыр яке 8-951-195-37-65 телефон номеръя жингыртэ. УД  